
Mga sigaw ng bayan ang isasalubong 
sa uupong rehimeng Aquino 


neokolonyal na estado sa Pilipinas ay si Benig- 
no “Noynoy” Aquino III, batay sa paunang resul- 
ta ng nagdaang reaksyunaryong eleksyon. 

Oras na umupo si Aquino sa Hunyo 30, determina- 
do ang mamamayang Pilipino na itulak ang paglutas 
sa mga saligang pampulitika at sosyo-ekonomikong 
usaping matagal na nilang pinagdurusahan sa ilalim 
ng bulok na malakolonyal at malapyudal na sistema. 

Numero Unong sigaw ng mamamayang Pilipino ang 
paglilitis at pagpaparusa kay Gloria Arroyo at kanyang 
mga kasapakat sa lahat ng kanilang krimen ha- 
bang nasa poder. 

Katarungan ang sigaw nila sa napakaraming 
kaso ng pagnanakaw, 
kabilang ang ilang 
bilyong pisong suhol | 
sa proyektong ZTE-Na- 
tional Broadband Net- 
work, proyektong 
IMPSA-Caliraya, pro- 
yektong Diosdado Ma- 
capagal Boulevard, 
panggagantso 
sa Fertilizer 8 ,s, 

Fund at Swine 4 (PATCAP 
Fund at iba 
pang kaso ng 
malakihang 
pandarambong. 
Iginigiit nila ang kataru- 

Mga tampok sa 
isyung ito... 


Aquino 


Meyor, 4 na eskort, 
pinalaya 


ngan at kabayaran sa napakaraming krimen sa sangka- 
tauhan at paglabag sa karapatang-tao sa pagpapatu- 
pad ng Oplan Bantay Laya 1 at 2. Hustisya ang sigaw 
ng mga tagapagtanggol ng karapatang-tao at mga pa- 
milya, kaibigan at tagasuporta ng higit sanlibong bik- 
tima ng ekstrahudisyal na pamamaslang, libu-libo 
pang iligal na inaresto, tinortyur at iki- 
nulong, dinukot at naging desaparesido: 


Ilitaw si Embati 


--BHB-FSMR 

at ilang milyong biktima ng pwer- 
sahang pagpapalikas, pagnanakaw, 
panununog at pagwasak ng kani- 
lang mga bahay at bukid sa kamay 
ng mga pasistang tropa ni Arroyo. 

Nais ng mamamayan na pagba- 
yaran ni Arroyo ang paglapasta- 
ngan niya sa pambansang kasarin- 
lan sa pagpapatupad ng mga pata- 
karan ng imperyalistang neolibera- 
lismo na dikta ng US. Katarungan 
ang sigaw nila sa pagbubukas ng 
mga lupain at likas na yaman ng 
bansa sa pandarambong ng mga 
dayuhang korporasyon, sa pagbibi- 
gay-daan sa panghihimasok at per- 
manenteng presensya ng mga 
pwersang militar ng US. Sisingilin 
nila ang pagpapalaya kay Daniel 
Smith, sundalong Amerikano na 
nahatulang gumahasa kay Nicole 
noong 2004. 

Buung-buong kukundenahin ng 
bayan ang anumang pag-uurong- 
sulong ni Aquino sa pagtugis, pag- 
aresto, paglilitis at pagparusa kay 
Arroyo at kanyang mga kasapakat 
sa harap ng patuloy na pagmamati- 
gas at pagmamaniobra ng mga ito. 

Samantala, sa napipintong pag- 
hawak naman ni Aquino sa eheku- 
tibong sangay ng reaksyunaryong 
gubyerno ay dudulas ang pagbaba- 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 

matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


lik sa poder ng angkang asendero 
ng mga Aquino-Cojuangco. Babag- 
bagin ang kanyang rehimen ng si- 
gaw ng masang magbubukid para 
sa tunay na reporma sa lupa, kabi- 
lang ang pagbasura sa huwad na 
stock distribution option, ang kag- 
yat na pamamahagi sa malalawak 
na lupain ng mga Cojuangco at ang 
paggagawad ng katarungan sa mga 
biktima ng masaker sa Hacienda 
Luisita. 

Nagpupumilit ang mga Aquino- 
Cojuangco na patuloy na hawakan 
ang Hacienda Luisita habang inii- 
wasan naman ni Aquino ang isyu 
ng tunay na reporma sa lupa. Sad- 
yang tatampok sa kanyang pagka- 
pangulo ang pagsulong sa buong 
kapuluan ng rebolusyonaryong pa- 
kikibaka para sa tunay na reporma 
sa lupa at pagpapalaya ng mga 
magsasaka mula sa pyudal na pang- 
aapi. 

Nasa likod ni Aquino ang mga 
dayuhang negosyante, malalaking 
panginoong maylupa, malalaking 
kumprador, ang pamilyang Aquino- 
Cojuangco (ang tinaguriang “Ka- 
mag-anak Incorporated”) at ang 
mga huwad na repormista. Sila ay 
pawang mga tagapagtaguyod ng 
mga patakarang neokolonyal, pyu- 

dal at elitista. Ngayon pa man, di 
pa man sila nakauupo, ay maigting 
na ang mga kontradiksyon sa hanay 
ng iba't ibang paksyon sa kampo ni 
Aquino na nag-uunahan sa pangi- 
ngibabaw sa kapangyarihan, sa 
pagkakatas sa kabang yaman at sa 
pagsasamantala sa mamamayan. 

Sa harap ng lahat ng ito, deter- 
minado ang mamamayang Pilipino 
na igiit sa bagong presidente ang 
pagwawakas at pagbawi sa mga pa- 
takarang neoliberal na dikta ng IMF 
na masugid na ipinatupad ng rehi- 
meng US-Arroyo at mga naunang 
rehimen. Iginigiit nila ang paghin- 
to sa paglalaan ng malalawak na 
lupaing agrikultural at sa likas na 
yaman ng bansa para dambungin at 
wasakin ng mga korporasyong im- 
peryalista, malalaking kumprador 
at burukratang kapitalista. 

Sigaw nila ang pagtatayo ng 
tunay na mga industriyang pam- 
bansa sa halip na mga malamanu- 
paktura, mga export processing 
zone, at mga outsourcing center. 
Isinisigaw nila ang pagwawakas sa 
patakarang pag-eeksport ng mang- 
gagawa, ang paglikha ng solidong 
empleyo sa halip na kaswal at kon- 
traktwal, at ang garantiya ng ma- 
katarungan at makabuluhang pag- 
tataas ng sahod upang kahit pa- 
ano'y makahabol sa pagsirit ng 
gastos sa pamumuhay. Ang nagpa- 
patuloy at lumalalang internasyu- 
nal at lokal na krisis ay nagtutulak 
sa masang Pilipinong anakpawis at 
mamamayang nagdurusa na bag- 
tasin ang landas ng militanteng 
pakikibaka. 

Igigiit din kay Aquino ang mga 
patriyotikong kahilingan ng pag- 
wawakas sa permanenteng presen- 
sya ng mga tropang Amerikano sa 
Pilipinas at sa mga di pantay na 
kasunduan sa US. Sigaw ng mga 
patriyotikong pwersa at mamama- 
yan ang pagwawakas sa panghihi- 
masok ng mga tropang US sa inter- 
nal na mga usaping militar sa ban- 
sa, kabilang ang papel ng militar 

ng US sa pagdidisenyo at pagpa- 
plano ng mga kampanyang panu- 
nupil ng AFP laban sa mga anti- 
imperyalista, progresibo at demo- 
kratikong pwersa. 

Patuloy ang interes ng US sa 
pagpapatatag ng naghaharing sis- 
temang pampulitika at estadong 
neokolonyal upang sa gayo'y mati- 
yak at mapanatiling madulas ang 
pangmatagalang pang-ekonomya, 
pampulitika at pangmilitar na in- 
teres nito sa Pilipinas. Puspusang 
itinulak ng US sina Arroyo at mga 
karibal nito sa naghaharing uri na 
pagmukhaing malinis at kapani- 
paniwala ang katatapos na reak- 
syunaryong eleksyon upang pahu- 
pain ang mga kontradiksyon sa 
hanay ng magkakaribal na paksyon 
sa reaksyunaryong naghaharing 
uri. 

Gayunman, patuloy na umiig- 
ting ang mga kontradiksyon at ka- 
rahasan sa hanay ng magkakaribal 
na reaksyunaryong paksyon dahil 
sa lumalalim na krisis sa ekonom- 
ya, lumiliit na mapaghahatiang re- 
kurso ng estado at humihigpit ni- 
lang tunggalian sa pulitika. Patu- 
loy na lalalim at titindi ang krisis 
ng naghaharing sistemang pampu- 
litika habang tinatangka ni Aqui- 
no na gumamit ng kapangyarihan 
at patuloy namang nagpapakana si 
Arroyo para panatilihin ang sarili 
sa poder at umiwas sa paglilitis at 
kaparusahan. 

Patuloy na yayanigin ang pa- 
pet na reaksyunaryong estado ng 
mga kontradiksyon sa hanay ng 
mga naghaharing uri at ng pag-ig- 
ting ng mga pakikibaka ng mama- 
mayan. 

Ang mga rebolusyonaryong 
pwersa ay nahaharap sa napakai- 
nam na pagkakataon para paigti- 
ngin ang rebolusyonaryong pakiki- 
baka. Determinado silang sumu- 
long sa landas ng digmang bayan 
at isulong ang pambansa at demo- 
kratikong mithiin ng mamamayang 
Pilipino. ABI 

Ang kumukulong labanang 
Arroyo-Aquino 


abang nakatuon ang reaksyunaryong paksyon nina Benigno 
H Aquino III sa pag-upo sa Malacañang sa katapusan ng Hunyo, 


patuloy ang pagmamaniobra ng pangkating Arroyo upang tiya- 
kin na mapananatili ang malaki-laking bahagi ng kapangyarihan ng es- 
tado sa kanilang kamay. Layon nilang muling hawakan nang lubusan 
ang poder ng estado kalaunan. Kung hindi makagagawa ng mapagpas- 
yang hakbangin ang kampong Aquino, magiging madaling target ng 


mga pakana nina Arroyo ang uupong presidente. 


Sa kasalukuyan, nananatiling 
buhay ang banta ng pagpapalawig 
ni Arroyo sa kanyang kapangyari- 
han. Nakahanda pa rin siyang sag- 
pangin ang anumang kaguluhang 
maaaring sumiklab sa isasaga- 
wang pagbibilang ng Kongreso sa 
mga boto ng presidente at bise 
presidente. Gamit pa rin ang mga 
kasapakat ni Arroyo sa kasaluku- 
yang Kongreso, maaari nilang itu- 
on ang takbo ng bilangan sa pag- 
lalantad at imbestigasyon ng mga 
dayaan para makwestyon ang pa- 
nanalo ni Aquino at iba pang kan- 
didato sa mga pambansang pwes- 
to. 

Kaalinsabay, tuluy-tuloy ang 
takbo ng mga tusong iskema ni 
Arroyo para makapangyari sa Kon- 
greso at agawin ang pusisyon ng 
Speaker sa malao't madali. Mayro- 
on nang hawak si Arroyo na mahi- 
git 100 kongresista bukod pa sa 
mga kaalyadong pinatakbo niya sa 
eleksyon sa party-list. Gagamitin 
ni Arroyo ang bilyun-bilyong pi- 
song pondong kinamal niya 
sa pandarambong para ha- 4 
wakan ang mga kongresis- 
ta. Dahil din sa probisyon NN 


sa badyet ngayong taon 


Speaker mula sa presidente 7 
ang kapangyarihang , | 


ilabas ang “pork | 


We 
barrel” ng mga kon- NE 


gresista, mahihirap- 4 
an si Aquino na ga- 
mitin ito para bil- 

kung saan inilipat na sa pain 

hin ang mga kongresista tulad ng 
ginawa ni Arroyo nitong nakara- 
ang siyam na taon. 

Kung masusunod ang plano ni 
Arroyo na maupo bilang Speaker, 
inaasahang unang-una niyang aa- 
tupagin ang pagtutulak ng pagba- 
bago ng konstitusyon para big- 
yang-daan ang pag-upo niya bi- 
lang Punong Ministro sa ilalim ng 
sistemang parlamentaryo. 

Matagal na ring napaghandaan 
ni Arroyo ang nakatakdang pagli- 
san niya sa Malacañang. Tiniyak 
niya na ang sinumang mauupong 
presidente ay mapahihirapan sa 
lubusang paghawak ng kapangya- 
rihan at sa pagpapanagot sa kan- 
ya. Noon pang Marso ay naiupo na 
niya bilang pinuno ng AFP si Gen. 
Delfin Bangit, matagal na niyang 
loyalista. Sa kabila ng matitinding 
pagtutol, itinuloy din niya ang 
paghirang noong nakaraang linggo 
kay Renato Corona bilang bagong 
punong mahistrado ng Korte Sup- 

rema. 

Ang pag- 
hirang ni Ar- 
royo sa ma- 


tapat na tauhan niyang si Corona ang isa sa mga una 
niyang patibong na inilatag para pahinain ang kata- 
yuan ni Aquino. Kung babanggain ni Aquino ang pag- 
kakahirang kay Corona, maaari siyang akusahan nina 
Arroyo ng paglabag sa konstitusyon at ipailalim sa im- 
peachment. Kapag tanggapin naman ni Aquino si Co- 
rona, asahang maraming mga kapasyahan ng Korte 
Suprema ang babangga sa mga aksyon ng Malacafang. 
Ang paghirang kay Corona ay isang hakbanging may 


“Electronic Garci” 


bilang ng mga resulta sa pinakaunang automated o de-kompyu- 


M arami ang nagulat at namangha sa di inaasahang bilis ng pagbi- 


ter na eleksyon sa bansa. Pinuri iyon ng mga imperyalista at ma- 
lalaking kumprador sa bansa. Napatahimik maging ang kampo ni Aquino 
na ilang beses na nagbanta ng pag-aalsang bayan kapag pumalya ang 


eleksyon. 

Subalit makalipas ang ilang 
araw, lumalabas na ang mga ulat at 
impormasyon tungkol sa mga daya- 
an at iregularidad sa eleksyon, pa- 
ti na ang mga kaso ng korapsyon sa 
loob ng Commission on Elections 
(COMELEC). 

Maraming tanong ang naghaha- 
nap ng kasagutan. Ilan sa mahigit 
76,000 PCOS machine ang aktwal 
na nakapagpadala ng resulta ng 
botohan? Bakit may naitalang 
153,902,003 botante, o tatlong 
ulit sa aktwal na nakarehistro, sa 
sentral na kompyuter ng COMELEC? 
Pinagpapaliwanag din si COMELEC 
Chairman Jose Melo kung bakit 
nagsimula na siyang magbasa ng 
mga resulta noong alas-6:30 ng ga- 
bi, samantalang alas-7:00 pa ng 
gabi ang pinakamaagang pagtata- 
pos ng botohan sa mga presinto. 

Malawak din ang mga pagdudu- 
da na ang pandaraya ay nakapro- 
grama sa mismong flash card na si- 
yang nagpapatakbo sa mga PCOS 
machine. Hindi pumayag ang CO- 
MELEC at ang Smartmatic, ang da- 
yuhang pribadong kumpanyang 
inempleyo ng COMELEC, na ipasuri 
sa publiko ang programang nilala- 
man ng mga flash card na ito. Ilang 
araw bago ang eleksyon, lumabas 
na palyado ang mga makina sa 


4 


pagbibilang, kaya dali-daling pina- 
litan ng Smartmatic-TIM ang mga 
flash card. Iginigiit ng iba't ibang 
grupo na suriin ang mga dati at 
ipinalit na flash card, taliwas sa 
utos ni Melo na sirain na 
ang mga ito. 

Lalong lumakas 
ang mga pagdududa 
sa automated elec- 
tions nang may 
matagpuang Ñ 
67 PCOS ma- 
chine sa ba- 
hay ng isang 
teknisyan ng 
Smartmatic-TIM sa An- 1 
tipolo. Ginawa lamang Ñ 
daw ng teknisyan ang 
trabaho niya na itabi ang 
mga makina, anang COME- 
LEC at Smartmatic. Subalit 
naniniwala ang ibang kam- 
po na ang mga makinang ito N 
ay ginamit sa pagpapadala ng 
mga dinuktor na resulta ng elek- 
syon. Sa pagsusuri sa mga makina, 
nadiskubre na ang mga ito ay nag- 
padala ng mga “resulta” ng elek- 
syon mula Mayo 9 (isang araw ba- 
go ang halalan) hanggang Mayo 
11. Marami pang ibang umangal sa 
pagkakaiba ng mga petsa ng pagbi- 
bilang at transmisyon ng mga bi- 


layuning uk-ukin ang kapangyarihan ni Aquino. Tiyak 
na marami pang ibang patibong ang ilalatag ni Arro- 
yo sa hinaharap. 

Ang masidhing tunggaliang Aquino-Arroyo ay sala- 
min ng lalim at tindi ng tunggalian ng magkakaribal 
na paksyon ng naghaharing uri. Ang pagsidhi ng tung- 
galiang ito ay tiyak na hahantong sa lalo pang pagla- 
la ng krisis ng naghaharing sistemang pampulitika na 
dapat masamantala ng rebolusyonaryong kilusan. WŒ 


lang sa COMELEC---ang iba'y noong 
Abril pa umano nagsimula. Hindi 
ito matinong maipaliwanag at sa 
halip ay minaliit pa ng Smartmatic- 
TIM. 

Samantala, lumantad sa isang 
bidyo ang isang nakamaskarang la- 
laking nagpakilalang dating tekni- 
syan ng COMELEC. Sangkot umano 
siya sa pagpapalit ng mga balota, 
paggamit ng ibang mga flash card 
kung saan nakaprograma na ang 
mga mananalong kandidato at jam- 
ming o pagbara sa elektronikong 
transmisyon sa 
COMELEC ng 
mga resulta ng 
bilangan. Naba- 

PB wasan uma- 
NA no ng limang 
milyon ang 
mga boto ni Jo- 
seph Estrada, ga- 
yundin kina Gil- 
4 bert Teodoro 
A at Eddie Villa- 


M, nueva para 
/ maidagdag ito 


| Noynoy Aquino at 
Į Jejomar Binay. 
Naghahanda na- 
man ang kampo ni 
Estrada ng anito'y 
matitibay na patunay ng 
“hocus-PCO0OS.” 

Malawak din ang pagkakabaha- 
la sa pagkakadiskubre sa tambakan 
ng basura sa Cagayan de Oro ng sa- 
ku-sakong mga flash card, balota at 
iba pang kagamitan sa eleksyon. 

Ipinahayag naman ni dating 
Solicitor General Francisco Chavez 


f 1V” Ñ sa mga boto nina 

na kakasuhan niya ang mga upi- 
syal ng COMELEC dahil sa pagkaka- 
sangkot ng mga ito sa korapsyon 
at pandaraya. Ani Chavez, tanging 
si Commissioner Rene Sarmiento 
ang malinis sa COMELEC. Inilantad 
naman nina Melchor Magdamo, da- 
ting abugado ng COMELEC at Dr. 
Arwin Serrano, isang coordinator 
ng Parish Pastoral Council on Res- 
ponsible Voting na nakatalaga sa 
COMELEC ang mga anomalya tulad 
ng sobra-sobrang pagpepresyo sa 
mga kagamitan sa eleksyon tulad 
ng mga folder, paggamit ng peke 
na indelible ink (tintang hindi na- 
bubura) at pagbebenta ng mga 
“pagpapanalo” sa eleksyon. 

Dahil hindi na maisaisantabi 
ang dami ng mga naiulat na ano- 
malya, napilitan nang magpata- 
wag ng imbestigasyon ang Maba- 
bang Kapulungan. Nitong Mayo 19 
ay sinimulan na ni Rep. Teodoro 
Locsin Jr., tagapangulo ng Com- 
mittee on Electoral Reforms and 
Suffrage ang mga pagdinig hinggil 
dito. Walang matinong maisagot 
ang mga kinatawan ng Smartma- 
tic-TIM sa mga tanong na iniharap 
sa pagdinig, kabilang na ang mga 
kaduda-dudang petsa at oras ng 
transmisyon ng mga resulta at ang 
mga paraan upang matiyak kung 
peke o hindi ang mga election re- 
turn. 

Habang dumarami ang nabu- 
bunyag at napatutunayan tungkol 
sa “Electronic Garci,” lalong luma- 
laki ang duda kung naging malinis 
at kapani-paniwala nga ang nag- 
daang eleksyon. 

Ang imbestigasyon ng Kongre- 
so sa mga naglilitawang mga ano- 
malya sa naganap na eleksyon ay 
sinasagpang ngayon ng mga tau- 
han ni Arroyo na namumuno sa 
Kongreso upang balamin at ibitin 
hanggang Hunyo 30 o hanggang 
sa kakayanin nila ang upisyal na 
deklarasyon sa mga nanalo sa 
eleksyon para sa presidente at bi- 
se presidente. [AB 

Bulok ang halalang Mayo 10 


nang bulok na mga reaksyunaryong eleksyon. Patuloy na nag- 


W pinagkaiba sa esensya ang nagdaang eleksyon sa dati 


hari ang dahas, salapi, panlilinlang at pandaraya. Mga bulok 
na pulitiko pa rin ang naluklok sa pwesto. 


Pinaghaharian pa rin ng mga 
tuta ng imperyalismong US ang 
Malacañang at Kongreso. Nagpa- 
lit-palitan lamang ng mga pwesto 
ang dati nang mga tagapangasiwa 
ng malakolonyal at malapyudal na 
sistema sa bansa at tagapagtagu- 
yod ng kanilang makauri at maka- 
sariling interes. 

Pangunahin na rito ang panu- 
numbalik ng angkang Aquino-Co- 
juangco sa pinakamataas na pusi- 
syon sa estado. 

Isa ring tampok na halimbawa 
ang panunumbalik sa poder ng pa- 
milya ng pasistang diktador na si 
Ferdinand Marcos. Nanalong kon- 
gresista ng Ilocos Norte ang byu- 
da niyang si Imelda, samantalang 
nanalong gubernador doon ang 
panganay nilang si Imee. Nanalo 
namang senador ang isa pa nilang 
anak na si Ferdinand Jr. Matapos 
ang mahigit 20 taon mula nang 
ibagsak ang mga Marcos, patuloy 
silang namamayagpag sa pulitika 
habang patuloy na ipinagkakait 
ang katarungan sa libu-libong bik- 
tima ng pasistang diktadura. 

Nasa poder pa rin ang pamil- 
yang Arroyo. Mismong si Gloria Ar- 
royo, ang dalawa niyang anak at 
kanyang bayaw ay uupo sa bagong 
Kongreso. 

Sa Isabela, nakapanumbalik 
ang dinastiyang Dy gamit ang lan- 
sakang pananakot, pamimili ng 
boto at garapalang pandaraya. 
Nanalong gubernador si Faustino 
Dy III bukod sa pito pa niyang ka- 
mag-anak na nanalo ng iba't ibang 
pwesto sa Isabela. Sa Ilocos Sur, 
nanalong gubernador si Chavit 
Singson bukod sa 12 pa niyang ka- 
mag-anak na nanalo sa iba't ibang 
pwesto. Sa Pampanga, nanalong 


gubernador si Lilia Pineda, kila- 
lang nagpapatakbo ng hweteng at 
mahigpit na kaalyado ni Arroyo. 

Sa Senado, pawang mga lu- 
mang pangalan sa reaksyunaryong 
pulitika at mga artista ang muling 
uupo at inaasahang magpapatuloy 
sa dati nang kinagisnang palakad 
at patakarang pabor sa bulok na 
naghaharing sistema. 

Samantala, lalo pang hinigpi- 
tan ang mga progresibong kandi- 
dato at partido na lumahok sa 
eleksyon. Tuwirang nangampanya 
ang mga sundalo ng AFP upang si- 
raan ang mga ito, pagtatanggalin 
ang mga poster nila at takutin ang 
mamamayang boboto sa mga ito. 
Sa kabila nito, may ilan pa ring 
mga progresibong partido na ina- 
asahang makauupo sa Kongreso. 

Kaalinsabay nito, todo-todong 
sinalaula ng mga naghaharing uri 
ang sistemang party-list, na may 
layon umanong magkaroon ng 
mga kinatawan ang mga agrabya- 
dong sektor sa Kongreso. Kabi-ka- 
bila ang mga grupo sa party-list na 
itinayo o ginamit ng pangkating 
Arroyo at iba pang mayayaman at 
makapangyarihan para maipanalo 
ang kanilang mga tauhan. Mis- 
mong si Mikey na panganay ng 
mga Arroyo ay makauupo bilang 
kongresistang kakatawan umano 
ng mga security guard. 

Ang resulta ng nagdaang elek- 
syon ay nagpapatunay na ito'y 
nagsisilbi lamang para panatilihin 
at bigyan ng panibagong bihis 
ang umiiral na bulok na sistema sa 
bansa. Sa katuus-tuusan, rebolu- 
syon ang pinakamaaasahan ng 
mamamayan para sa tunay na sali- 
gan at tuluy-tuloy na mga pagba- 
bago. ABI 

Pinahintulutan ang permanenteng presensya ng mahigit 600 
i U l A N KA N tropang Amerikano sa Zamboanga. Pinalaya si Daniel Smith, sun- 
dalong Amerikano na nanggahasa sa isang Pilipina. 
Nagpatupad ng pinakamasasahol na maka-imperyalis- 
Í A I | A BAYA N tang patakaran ng liberalisasyon, pribatisasyon at 
deregulasyon na lalong nagpahirap sa mamamayan. 
Nagpatupad ng Oplan Bantay Laya 1 at 2 na nagtulak ng 
M A M A M A l AY- l A malawakang pamamaslang, pagdukot, tortyur at iba pang 
paglabag sa karapatang-tao. 
Naluklok sa Malacañang sa pamamagitan ng malawakang pandarayang nabun- 
M A N DA RAYA yag sa iskandalong “Hello Garci.” Walang tigil na nangampanya para baguhin 
ang konstitusyon para palawigin ang kanyang termino. 
Sangkot sa 16 na malalaking kaso ng korapsyon na nabunyag mula 
M A N A N A KAW 2001 hanggang 2008. Nagpakasasa sa bilyun-bilyong kaban ng 
bayan habang ang mamamayan ay lugmok sa kahirapan at gutom. 

MATATAGUMPAY NA OPENSIBA NG BHB Mr 
Meyor, apat na eskort, pinalaya ng BHB 


pir ng Bagong Hukbong Bayan (BHB) noong Mayo 17 bandang 
alas-5:00 ng hapon si Roberto “Jimmy” Luna Jr., alkalde ng Lingig, 
Surigao del Sur at kanyang apat na eskort na sina Pfc John Rey Abao at 
Pfc Arnel Dizon ng Philippine Army, P02 Boy de Castro at P03 Alan Da- 
pitanon ng Lingig Municipal Police Office. 


Ang pagpapalaya sa kanila, na 
ginanap sa Diwata Mountain Range 
sa hangganan ng Agusan del Sur, 
Surigao del Sur at Compostela Val- 
ley, ay alinsunod sa atas ng Demo- 
kratikong Gubyernong Bayan ng 
Larangang Gerilya 20 sa mga Pu- 
lang mandirigma ng Conrado Here- 
dia Command-Bagong Hukbong Ba- 
yan (CHC-BHB). 

Ang apat ay inaresto ng huk- 
bong bayan sa isang makilos na 
tsekpoynt na itinayo ng mga Pu- 
lang mandirigma ng CHC-BHB no- 
ong Mayo 5 habang patungo ang 
grupo sa Davao City. Nasamsam sa 
kanila ang maraming armas na may 
iba't ibang kalibre. Pinalaya si Lu- 
na dahil sa kanyang pag-amin at 
paghingi ng tawad sa mga krimen 
niya sa bayan at dahil sa makata- 
ong kunsiderasyon sa mga apela ng 
kanilang mga pamilya, kaibigan at 
iba't ibang indibidwal at grupo. 

Umamin ang alkalde sa salang 
pagtatayo ng pribadong armadong 
hukbo na kinabibilangan ng mga 
elemento ng AFP at PNP at mga ba- 
yarang goons. Ginamit niya ito pa- 
ra sa kanyang mga pampulitika at 
pang-ekonomyang interes at sa 
proseso'y may mga nilabag siyang 
karapatang-tao. 

Patuloy ang imbestigasyon ng 
Hukumang Bayan hinggil sa kan- 
yang kaugnayan sa pagpatay sa da- 
ting alkalde ng Lingig na si Amero- 
sin V. Onsing noong 2001 at sa 
magkapatid na Suazo sa Barangay 
Union noong 2007: pang-aagaw ng 
30 ektaryang lupa ng mga magsa- 
saka sa Barangay Pagbacatan at 
Dahican Island: malawakang pag- 

totroso na labis na nakasira sa ka- 
paligiran: paglabag sa karapatang- 
tao: at pangungurakot sa kaban ng 


bayan. 

Samantalang inihinto ang de- 
tensyon, magpapatuloy ang rebolu- 
syonaryong ligal at hudisyal na 
proseso sa mga kaso ni Luna. Sa 
panig naman ng apat na eskort na 
bihag ay suspendido ang imbesti- 
gasyon sa kanila. ABI 


4 na sundalo, inaresto sa ComVal 


naresto ng mga Pulang mandirigma ng Crucifino Uballas Com- 

mand ng Bagong Hukbong Bayan noong Mayo 12 sa Barangay 
Concepcion, Mawab, Compostela Valley sina Cpl. Marcial B. Bawa- 
gan, Cpl. Ariel P. Asumo at Cpl. Eduardo Alcala ng Philippine Army 
at isang elemento ng CAFGU na si Victor Pitogo. 

Inaresto sila dahil sa kanilang mga kontra-rebolusyonaryong ak- 
tibidad at paglabag sa karapatang-tao sa kanilang lugar ng opera- 
syon. Sa katunayan, may kaso sila sa Commission on Human Rights 
ng reaksyunaryong gubyerno ngunit walang aksyong ginawa ang ki- 


nauukulan. 


Sa kasalukuyan ay isinasailalim sa imbestigasyon ang apat. Ti- 
nitiyak ng BHB-Southern Mindanao sa mga pamilya ng mga bihag 
na tinatrato sila nang mabuti alinsunod sa Internasyunal na Maka- 
taong Batas at mga Protokol ng Digma. 

Samantala, sa Negros Occidental, nasugatan si Pfc Fred Gustillo 
nang ambusin ng mga Pulang mandirigma ang isang tim ng 61st IB 
habang nagpapatrulya sa Sityo Libas, Barangay Basak, Bacolod City 


noong Mayo 12. 


Mga gwardya, dinisarmahan 


inisarmahan ng BHB ang mga gwardya ng manukan ng despoti- 

kong panginoong maylupa na si Miguel Sola sa Sityo Acapulco, 
Barangay Mahalang sa Himamaylan, Negros Occidental noong Mayo 
7. Sa isang pahayag, sinabi ng Leonardo Panaligan Command-BHB 
na nasamsam sa mga bantay ni Sola ang isang KG9 machine pistol 
na may 60 bala, isang kalibre .38 rebolber at iba pang kagamitang 
militar. Nakumpiska rin ang 18 manok na pansabong ni Sola. 

Sinalakay ng BHB ang manukan dahil sa mga reklamo ng 25 pa- 
milyang nakatira sa paligid ng manukan. Pitong pamilya ang nawa- 
lan ng kabuhayan at 18 pamilya ang hindi na pinahihintulutang 
kumpunihin ang kanilang mga bahay mula nang magtayo ng manu- 
kan si Sola sa erya. Sinasaktan at pinagbabantaan din ng mga gwar- 


dya ang mga residente sa lugar. 


Kasinungalingan PANANALANTA NG PASISTANG ESTADO pailla 

ng AFP, . . i 

ina bulaanan Ilitaw si Embati, panawagan 
ariing pinabulaanan ng ng BHB-FSMR 


Narciso Antazo Aramil Com- 
mand (NAAC) ng BHB sa Rizal ang 
paratang ng Armed Forces of the 
Philippines na inambus ng mga 
Pulang mandirigma ang mga sun- 


(VPROC) ng Bagong Hukbong Bayan sa Far South Mindanao sa 
Philippine Army na ilitaw agad si Serafin Tababa Embati, 47, na 
dinukot ng tatlong operatiba ng 39th IB sa Magsaysay, Davao del Sur 


N anawagan ang Valentin Palamine Regional Operational Command 


dalo ng gubyerno habang nag-ees- 
kort sila ng PCOS (Precinct Count 
Optical Scan) machine sa Sityo Ki- 
nabuan, Barangay Sta. Ines, Ta- 
nay, Rizal noong Mayo 12. 

Napatay sa ambus na ito si Pfc 
Roel Escote ng Philippine Army at 
malubhang nasugatan ang isang 
hindi pa napangalanang tinyente. 

Hindi totoong may papel ang 
militar sa pagbibigay ng seguridad 
sa PCOS machine, anang NAAC. Sa 
katunayan, noong Hulyo pa ay na- 
sa erya na ang pinagsanib na 
pwersa ng 22nd Division Recon- 
naissance Coy ng 2nd ID at berdu- 
gong 16th IB ng Philippine Army. 
Naglulunsad ang mga ito ng ma- 
tinding operasyon kung saan hina- 
haras, tinatakot at pinaparata- 
ngan na mga kasapi ng BHB ang 
mga magsasaka, setler at katutu- 
bong Dumagat. Nagbubunsod ang 
kanilang mga operasyong militar 
ng matinding kahirapan sa mga 
mamamayan sa lugar. 

Naganap ang operasyong is- 
nayping noong Mayo 12 sa Sityo 
Kinabuan na mga limang kilometro 
ang layo sa pinagdausan ng boto- 
han. Bago ito, nakaalis na ang 
mga tauhan ng Board of Election 
Inspectors (BEI) at Smartmatic at 
dala-dala nila ang mga PCOS ma- 
chine noong umaga ng Mayo 11. 

Sa pagsisinungaling magaling 
ang mga propagandista ng militar 
para takpan ang kanilang mga ka- 
biguan sa kamay ng rebolusyonar- 
yong kilusan, ani Macario Liwa- 
nag, tagapagsalita ng NAAC. W 

noong umaga ng Mayo 7. 


Si Embati (Ka Lotlot) ay taga- 
Barangay Nabundasan, Tulunan, 
North Cotabato. Kasapi siya ng 
BHB na matagal nang nagpapahi- 
nga dahil sa problema sa kalusu- 
gan. Papunta siya sa ospital nang 
dukutin ng militar sa poblasyon 
ng Magsaysay. 

Maaaring mamatay si Ka Lotlot 
sa kamay ng mga militar kung hin- 
di agad siya mabibigyan ng ka- 
rampatang atensyong medikal da- 
hil sa matinding sakit sa bato. Bu- 
kod dito, marami ring nakasaksi sa 
pananakit sa kanya ng mga ahen- 
teng militar nang harangin ang 
motorsiklong kanyang sinasakyan. 
Duguan ang kanyang ulo nang du- 


kutin siya ng mga sundalo. 

Nananawagan ang VPROC sa 
militar na galangin ang interna- 
syunal na makataong batas at iga- 
wad kay Ka Lotlot ang kanyang 
mga karapatan. 

Samantala, binaril at napatay 
ng hindi nakilalang mga salarin si 
Jim Gales, 32, drayber ng Bayan 
Muna, sa Barangay Little Panay, 
Panabo City, Davao del Norte ni- 
tong Mayo 19, bandang alas-2 ng 
hapon. 

Nagtamo siya ng mahigit sam- 
pung tama ng bala sa katawan. 
Nakasakay siya sa kanyang motor- 
siklo nang pagbabarilin gamit ang 
ripleng M16. ABI 


Pamamaslang ng mga sundalo sa 
Abra, pinagtatakpan 


E. news blackout ang ipinataw ng Philippine Army upang 
pagtakpan ang pamamaslang ng mga sundalo ng Bravo Coy 41st 
IB ng Philippine Army noong Mayo 1 kay Levi Mamac, 22, resi- 
dente ng Barangay Tampalac sa bayan ng Lacub, Abra. Ang mga 
sundalo ay pinamumunuan ni 1Lt. Federico Morales. 

Tumatanggi ang Philippine National Police na imbestigahan 
ang nangyaring insidente sa kabila ng pag-amin umano ng mga 
sundalo sa krimen. Kaagad na umalis sa erya ang mga sundalo 


noong Mayo 2. 


Nito ring Mayo, ginawang palikuran ng mga tropa ng Charlie 


Coy, 41st IB ang tangke ng inuming tubig ng Barangay Mataragan 
sa bayan ng Malibcong. Iginigiit ng mga galit na galit na resi- 
dente sa mga upisyal ng Philippine Army na parusahan ang 
sangkot na mga sundalo. Hanggang ngayon ay hindi pa rin sila 
pinakikinggan ng mga aroganteng upisyal ng militar. ABI 

PANANALANTA NG PASISTANG ESTADO 


Welga sa Triumph, binuwag 


ang piketlayn ng Bagong Pagkakaisa ng mga Manggagawa sa Tri- 


M arahas na binuwag ng mga gwardya, goons at elemento ng PNP 


umph International (BPMTI) noong Mayo 4 sa Taguig City. 


Ayon sa Tanggol Kabuhayan Pi- 
lipinas, ang pagbuwag ay isinaga- 
wa matapos ilabas ng korte ang 
Temporary Restraining Order (TRO) 
pabor sa kumpanya ng Triumph na 
nagdeklarang iligal ang welga. Ipi- 
natupad ito ng sheriff ng Pasig City 
Trial Court kasama ang 100 gwar- 
dya ng Food Terminal Incorporated 
(FTI) na pagmamay-ari ng gubyer- 
no, mahigit 50 goons na nakasuot 
ng mga bonnet, 30 elemento ng 
PNP-Taguig at mga barangay tanod 
sa Western Bicutan. Binalaan ng 
sheriff ang mga welgista na dapat 
buwagin na ang piketlayn sa loob 
ng limang minuto. 

Pagkalipas ng limang minuto ay 
agad binuwag ng mga gwardya ng 
FTI ang piketlayn. Sinira nila ang 
mga tent, istrimer, kagamitan sa 
kusina, lamesa, mga water jug at 
maging ang mga sewing machine 

na alternatibong pinagkakakitaan 
ng mga welgista. 

Di pa nasiyahan, pwersahang 
pinasok ng mga goons ang upisina 


kia 


ng unyon sa likod ng pabrika. Li- 
mang lider-manggagawa ang hina- 
ras at pwersahang inilabas sa upi- 
sina. Nagtamo sila ng sugat at pi- 
lay sa katawan. Noong Mayo 6 na- 
man ay tinangka ng mga pulis na 
buwagin ang itinayo muling piket- 
layn habang nakikipag-usap sa ma- 
neydsment ang mga manggagawa. 
Kaagad binatikos ng mga 
manggagawa ang ginawang haras- 
ment, pananakot at surbeylans sa 
kanila. Iginiit nila sa pamahalaan 
na pawalang-bisa ang TRO. Iginiit 
din nila sa maneydsment na maki- 
pag-usap ito sa pamunuan ng un- 
yon at ibigay ang karampatang be- 
nepisyo at iba pang kahilingan ng 
mga manggagawa. Nanawagan din 
sila ng suporta mula sa mga kapwa 
manggagawa, taong simbahan at 
iba pang grupo para magsampa ng 
kaso sa Swiss OECD National Con- 
tract Point laban sa di makataru- 
ngang pagtatanggal ng Triumph 
International sa mga manggagawa 
nito sa Pilipinas at Thailand. 
Sampung buwan nang nakatayo 
ang piketlayn bilang protesta ng 
mga manggagawa sa pagtatanggal 
sa kanila at pagsasara ng kumpan- 
ya. AB] 


Brodkaster sa Kalinga, tinangkang 


patayin 


No: si Jerome Tabanganay, 44, isang brodkaster sa Radyo 
ng Bayan sa Bulanao Norte, Kalinga nang pagtangkaan ang kan- 
yang buhay noong umaga ng Mayo 15. Ayon sa National Union of 
Journalists of the Philippines (NUJP), pinagbabaril ng dalawang la- 


laking nakasakay sa isang motorsiklo si Tabanganay habang nasa is- 
tasyon ng radyo at naghihintay para simulan ang kanyang progra- 
ma. 


Nilapitan at tinanong nang dalawang beses ng isang tao si Ta- 
banganay kung ano ang kanyang pangalan. Kasunod niyon ay apat 
na beses siyang binaril. Tinamaan siya sa tuhod at sa binti. 

Palaging binabatikos ni Tabanganay ang kriminalidad at korap- 
syon sa gubyerno sa kanyang programa. ABI 


N BALITA | 


17,000 bagong mag-aaral 
sa PUP, pinayagang 
pumasok 


MULING nagtagumpay ang sama- 
samang pagkilos ng mga mag-aa- 
ral sa Polytechnic University of 
the Philippines (PUP) at ng kani- 
lang mga magulang makaraang 
maobliga ang administrasyon ng 
PUP na payagang makapag-enrol 
ang 17,000 bagong estudyante sa 
darating na pasukan sa Hunyo. 

Nauna nang sinabi ng adminis- 
trasyon ng PUP na 7,000 lamang 
ang kanilang papayagang mag-en- 
rol sa susunod na pasukan. Subalit 
dahil sa sama-samang pagkilos at 
pakikipagdayalogo ng mga estud- 
yante at magulang sa Commission 
on Higher Education (CHEd) ay pi- 
nayagan na ring tanggapin ang 
karagdagang 10,000 na nakapasa 
sa pagsusulit ng unibersidad. 

Bukod dito, nilabanan at nabi- 
go rin ng mga estudyante ang pla- 
no ng administrasyon ng PUP na 
singilin ang papasok na mga es- 
tudyante sa College of Technology 
ng matrikulang nagkakahalaga ng 
P6,000 kada semestre o P250 ka- 
da yunit. 

Plano sana ng administrasyon 
ng PUP na sapilitang papasukin 
ang malaking porsyento ng mga 
bagong estudyante sa College of 
Technology. Ayon kay Chaser Sori- 
ano, tagapangulo ng Central Stu- 
dent Council, “Pinapaasa lamang 
ng administrasyon ng PUP ang 
mga estudyanteng nakapasa sa en- 
trance examination na makukuha 
ang gusto nilang kurso. Yun pala 
ay sapilitang ipakukuha naman 
ang kurso na mas mataas ang ma- 
trikula.” 

Noong Marso 29, pinawalang- 
bisa ng Board of Regents ng PUP 
ang 1,567% na pagtaas ng matri- 
kula bunsod ng matinding kilos- 
protesta. 

Mga maralita nagtagumpay laban sa demolisyon 


NAGKAMIT ng tagumpay ang mga 
maralitang-lunsod sa Quezon City 
matapos ang kanilang sama-sa- 
mang pagkilos laban sa demoli- 
syon. 

Nagpakita ng lakas ang 700 re- 
sidente ng Sityo San Roque, Ba- 
rangay Bagong Pag-asa sa North 
Avenue, Quezon City matapos 
magbarikada sa kahabaan ng EDSA 
noong Mayo 14. Ayon sa Kalipu- 
nan ng Damayang Mahihirap (KA- 
DAMAY), mariin nilang tinututulan 
ang proyekto na Quezon (City-Cen- 
tral Business District (QC-CBD) na 
magtataboy sa mahihirap at wa- 
wasak sa kanilang mga tirahan. 
Anito, ang proyektong ito ay hin- 
di naman pakikinabangan ng mga 
maralita. 

Kinatigan ng National Housing 
Authority (NHA) ang panawagan 
ng mga residente na ipagpaliban 
muna ang demolisyon kahit tapos 
na ang 30 araw na palugit na ibi- 
nigay sa mga apektadong residen- 
te. 

Gayunman, hindi dapat ma- 
ging kampante ang mga residente 
dahil anumang oras ay maaaring 
umatake ang mga tagademolis at 
maaaring manabotahe sa pamama- 


gitan ng panununog sa komuni- 
dad, sabi ng KADAMAY. Kailangan 
din nilang panghawakan ang bari- 
kada dahil hindi kongkretong so- 
lusyon ang ginawang desisyon ng 
NHA. 

Ang QC-CBD ay pangunahing 
proyekto ni Feliciano Belmonte 
Jr., alkalde ng Quezon City at nga- 
yo'y nahalal na kinatawan ng ika- 
apat na distrito ng syudad. Balak 
niyang gawing sentro ng komersyo 
ang 250 ektaryang lupain sa sen- 
tro ng lunsod. 

Mula pa noong 2008 ay mariin 
nang tinututulan ng koalisyon ng 
KADAMAY at Confederation for the 
Unity, Recognition and Advance- 
ment of Government Employees 
(COURAGE) ang QC-CBD. Apektado 
rito ang 30,000 maralitang pamil- 
ya na mawawalan ng tirahan at 
kabuhayan. Sapilitan ding ililipat 
o bubuwagin ang ilang upisina at 
ahensya ng gubyerno na matatag- 
puan dito, kaya namemeligro ang 
trabaho ng libu-libong kawani ng 
gubyerno. Sa ngayon ay nailipat 
na ang Golden Acres Home for the 
Aged at maaapektuhan din ang 
Parks and Wildlife Bureau Nature 
Center. 


Mga pulis, tinambangan ng mga Maoista sa India 


MATAGUMPAY ang pinakahuling 
opensiba ng mga mandirigma ng 
People's Liberation Guerrilla Army 
(PLGA) ng Communist Party of In- 
dia-Maoist nang kanilang tamba- 
ngan ang sinasakyang bus ng mga 
nag-ooperasyong pulis sa distrito 
ng Dantewada, sa estado ng 
Chhattisgarh, India nitong Mayo 
17. Nawasak ang unahan ng bus 
nang masabugan ito ng eksplosi- 
bo. 

Ayon sa inisyal na ulat, uma- 


bot ang kaswalti sa mahigit 20 
upisyal ng pulis at mga tauhan ni- 
la. Mas mataas ang bilang ng mga 
napatay (50) batay sa pagbabalita 
ng ilang lokal na istasyon ng tele- 
bisyon. 

Noong Abril 6, nagtamo ng 76 
na kaswalti ang mga pwersa ng 
gubyerno sa mga serye ng pana- 
nambang na isinagawa ng PLGA sa 
pagbigo nila sa Operation Green 
Hunt ng reaksyunaryong gubyerno 
ng India. 

Mga sigaw ng bayan ang isasalubong 
sa uupong rehimeng Aquino 


neokolonyal na estado sa Pilipinas ay si Benig- 
no “Noynoy” Aquino III, batay sa paunang resul- 
ta ng nagdaang reaksyunaryong eleksyon. 

Oras na umupo si Aquino sa Hunyo 30, determina- 
do ang mamamayang Pilipino na itulak ang paglutas 
sa mga saligang pampulitika at sosyo-ekonomikong 
usaping matagal na nilang pinagdurusahan sa ilalim 
ng bulok na malakolonyal at malapyudal na sistema. 

Numero Unong sigaw ng mamamayang Pilipino ang 
paglilitis at pagpaparusa kay Gloria Arroyo at kanyang 
mga kasapakat sa lahat ng kanilang krimen ha- 
bang nasa poder. 

Katarungan ang sigaw nila sa napakaraming 
kaso ng pagnanakaw, 
kabilang ang ilang 
bilyong pisong suhol | 
sa proyektong ZTE-Na- 
tional Broadband Net- 
work, proyektong 
IMPSA-Caliraya, pro- 
yektong Diosdado Ma- 
capagal Boulevard, 
panggagantso 
sa Fertilizer 
Fund at Swine 
Fund at iba 
pang kaso ng 
malakihang 
pandarambong. 

Iginigiit nila ang kataru- 


T eeir na ang susunod na mamumuno ng 

Mga tampok sa 
isyung ito... 


Meyor, 4 na eskort, 
pinalaya 


ngan at kabayaran sa napakaraming krimen sa sangka- 
tauhan at paglabag sa karapatang-tao sa pagpapatu- 
pad ng Oplan Bantay Laya 1 at 2. Hustisya ang sigaw 
ng mga tagapagtanggol ng karapatang-tao at mga pa- 
milya, kaibigan at tagasuporta ng higit sanlibong bik- 
tima ng ekstrahudisyal na pamamaslang, libu-libo 
pang iligal na inaresto, tinortyur at iki- 
nulong, dinukot at naging desaparesido; 


Ilitaw si Embati 
--BHB-FSMR 

Mga instruksyon sa paglilimbag 


1. Ang sinundang dalawang pahina, na eksaktong kopya ng pahina 1 at 6 maliban 

sa ilang mas mapusyaw ana mga letra ay para sa mga gumagamit ng mimeo machine 
o naglilimbag sa paraang v-type. Idinisenyo ito para hindi madaling makasira ng isten- 
sil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


